**104/2013.(02.01.) Sz. PKB határozat**

**- Nem lakás célú helyiségek bérbeadására kiírt pályázatok eredményének megállapítása –**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a Budapest VII. Madách Imre út 10. szám alatti 34202/4/A/7 hrsz.-on nyilvántartott 35 m2 alapterületű utcai földszinti, nem lakás céljára szolgáló helyiség bérbeadására kiírt pályázatot eredményesnek nyilvánítja, az eljárás nyertesének a pályázó által javasolt tevékenységre tekintettel, az érvényes ajánlatot benyújtó Art on Me Kft.-t nevezi meg.**

**A bérlővel az 5 éves, határozott idejű bérleti szerződés az alábbi feltételekkel köthető meg:**

**A szerződés megkötéséig az Önkormányzat részére óvadékkülönbözetként 151.352,-Ft összeg megfizetésére kötelezi a bérlőt.**

**Bérleti díj: 3.055,-Ft/m2/hó+ÁFA, azaz 106.925,-Ft + ÁFA/hó**

**A bérleti díj évente a KSH által megállapított infláció mértékével emelkedik.**

**Tevékenység: egyedi ruházat, lábbeli és bőráru kiskereskedelme**

**A bérleti szerződés megkötése nem mentesíti a bérlőt a tevékenységhez szükséges hatósági engedélyek és társasház esetén a társasház nyilatkozatának a beszerzése alól; a hatósági eljárásokban az Önkormányzat, mint tulajdonos vagy megbízottja hozzájárulásának beszerzése nem mellőzhető, ha építési vagy átalakítási munka végzésére van szükség; a szükséges hatósági engedélyek és társasház nyilatkozata hiányában a helyiségben a tevékenység nem kezdhető meg, valamint, ha az Önkormányzat, mint tulajdonos hozzájárulását, vagy a hatóság a szükséges engedélyeket nem adja meg, illetve a társasház megtiltja a helyiségben végezni kívánt tevékenységet, az Önkormányzattal szemben igény nem támasztható.**

**A bérlőnek saját költségén közjegyzői okiratban kell kötelezettséget vállalnia a bérleti szerződésben foglaltak betartására, annak megszűnése esetére a helyiség kiürítésére és tartozásmentes átadására.**

**A nyertes ajánlattevővel a bérleti szerződést a döntés ajánlattevő általi kézhezvételétől számított 45 napon belül kell megkötni.**

**Amennyiben a nyertes Art on Me Kft.-vel a szerződés nem kerül megkötésre, úgy a legmagasabb bérleti díjra vonatkozó ajánlatot tevő Dohány Étterem Kft. jogosult határozatlan idejű bérleti szerződést kötni az alábbi feltétekkel a fentiekben részletezettek szerint:**

**A szerződés megkötéséig az Önkormányzat részére óvadékkülönbözetként 278.702,-Ft összeg megfizetésére kötelezi a bérlőt.**

**Bérleti díj: 4.010,-Ft/m2/hó+ÁFA, azaz 140.350,-Ft +ÁFA/hó**

**A bérleti díj évente a KSH által megállapított infláció mértékével emelkedik.**

**Tevékenység: vendéglátás**

**A második lehetséges nyertes ajánlattevővel a bérleti szerződést a szerződéskötés lehetőségéről szóló értesítés ajánlattevő általi kézhezvételétől számított 45 napon belül kell megkötni.**

**Amennyiben a legmagasabb bérleti díjra vonatkozó ajánlatot tevő Dohány Étterem Kft.-vel a szerződés nem kerül megkötésre, úgy a harmadik legmagasabb bérleti díjra vonatkozó ajánlatot tevő EANA KFT. jogosult határozatlan idejű bérleti szerződést kötni az alábbi feltétekkel a fentiekben részletezettek szerint:**

**A szerződés megkötéséig az Önkormányzat részére óvadékkülönbözetként 134.684,-Ft összeg megfizetésére kötelezi a bérlőt.**

**Bérleti díj: 2.930,-Ft/m2/hó+ÁFA, azaz 102.550,-Ft +ÁFA/hó**

**A bérleti díj évente a KSH által megállapított infláció mértékével emelkedik.**

**Tevékenység : vendéglátás,grafikai szolgáltatás**

**A harmadik lehetséges nyertes ajánlattevővel a bérleti szerződést a szerződéskötés lehetőségéről szóló értesítés ajánlattevő általi kézhezvételétől számított 45 napon belül kell megkötni.**

**Amennyiben a harmadik legmagasabb bérleti díjra vonatkozó ajánlatot tevő EANA Kft.-vel a szerződés nem kerül megkötésre, úgy a negyedik legmagasabb bérleti díjra vonatkozó ajánlatot tevő STÁCIÓ KFT.-vel. jogosult határozatlan idejű bérleti szerződést kötni az alábbi feltétekkel a fentiekben részletezettek szerint:**

**A szerződés megkötéséig az Önkormányzat részére óvadékkülönbözetként 24.003,-Ft összeg megfizetésére kötelezi a bérlőt.**

**Bérleti díj: 2.100,-Ft/m2/hó+ÁFA, azaz 73.500,-Ft +ÁFA/hó**

**A bérleti díj évente a KSH által megállapított infláció mértékével emelkedik.**

**Tevékenység : büfé, szendvicsbár**

**A negyedik lehetséges nyertes ajánlattevővel a bérleti szerződést a szerződéskötés lehetőségéről szóló értesítés ajánlattevő általi kézhezvételétől számított 45 napon belül kell megkötni.**

**Felelős: Vattamány Zsolt polgármester**

**Határidő: határozat kézhezvételétől számított 45 nap**

**Végrehajtásért felelős: dr. Csomor Sándor- Erva Zrt. – vezérigazgató**

*A fenti határozatot a Bizottság (5 igen, 0 nem szavazattal, 1 tartózkodással) elfogadta.*